**DĖL PRITARIMO OBELIŲ BENDRUOMENĖS CENTRO IR ROKIŠKIO RAJONO SAVIVALDYBĖS BENDRADARBIAVIMO SUTARČIAI**

2019 m. kovo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės sutarčių, susitarimų sudarymo ir pasirašymo tvarkos aprašu, patvirtintu Rokiškio rajono savivaldybės tarybos 2014 m. sausio 31 d. sprendimu Nr. TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

1. Pritarti Obelių bendruomenės centro ir Rokiškio rajono savivaldybės bendradarbiavimo sutarčiai (pridedama).

2. Įgalioti Rokiškio rajono savivaldybės merą Antaną Vagonį pasirašyti sprendimo 1 punkte nurodytą bendradarbiavimo sutartį.

###### Sprendimas per vieną mėnesį gali būti skundžiamas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

Aldona Žėkienė

PRITARTA

Rokiškio rajono savivaldybės tarybos

2019 m. kovo 29 d. sprendimu Nr. TS-

# **OBELIŲ BENDRUOMENĖS CENTRO IR ROKIŠKIO RAJONO SAVIVALDYBĖS BENDRADARBIAVIMO SUTARTIS**

2019 m. kovo 29 d.

Rokiškis

Obelių bendruomenės centras (toliau – Bendruomenė), atstovaujamas bendruomenės valdybos pirmininko Vitalijaus Jocio, veikiančio pagal Bendruomenės centro įstatus, ir Rokiškio rajono savivaldybė (toliau – Savivaldybė), atstovaujama savivaldybės mero Antano Vagonio, veikiančio pagal Rokiškio rajono savivaldybės tarybos 2019 m. kovo 29 d. sprendimą Nr. TS- , toliau kartu vadinamos Šalimis, o kiekviena atskirai – Šalimi, siekdamos plėtoti bendrą ateities viziją atitinkantį bendradarbiavimą tarp Bendruomenės ir Rokiškio rajono savivaldybės, pripažindamos, kad bendros ateities vizijos pagrindas yra siekis gražinti Obelių krašto aplinką, sudarė Bendruomenės ir Rokiškio rajono savivaldybės bendradarbiavimo sutartį (toliau – Sutartis):

**I. SUTARTIES OBJEKTAS**

1. Savivaldybės ir Bendruomenės ilgalaikis bendradarbiavimas abipusiai reikšmingoje veikloje, t. y. parko, esančio Obelių priemiesčio k. Parko g.11 ir Obelių m. J. Zaukos g. 9A, įkūrimas bei jo aplinkos priežiūra.

**II. ŠALIŲ ĮSIPAREIGOJIMAI**

2. Bendruomenėįsipareigoja:

2.1. paruošti parko objektų įrengimo sklypuose, esančiuose Obelių priemiesčio k. Parko g. 11 ir Obelių m. J. Zaukos g. 9A, projektus bei juos suderinti su visomis reikalingomis institucijomis;

2.1.1. savo lėšomis pasodinti parke medžius;

2.1.2. įrengti pėsčiųjų takus bei pastatyti suoliukus;

2.2. Savivaldybė įsipareigoja:

2.2.1. paskirti atsakingus asmenis parkui prižiūrėti;

2.2.2. panaudojant savo išteklius atlikti parko aplinkotvarkos darbus: žolės pjovimas, apželdinimo darbai, sniego išvežimas, sniego kasimas, medžių genėjimas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. NENUGALIMOS JĖGOS APLINKYBĖS (*FORCE MAJEURE*)**  3. Sutarties šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos aplinkybių, atsiradusių po šios Sutarties pasirašymo. Nenugalimos jėgos faktą turi įrodyti Sutarties šalis, nevykdanti ar nebegalinti vykdyti Sutartyje nustatytų įsipareigojimų.  4. Nenumatytos aplinkybės reiškia įvykį, kurio negali kontroliuoti nė viena šalis. Nenumatytas aplinkybes Lietuvos Respublikos civiliniame kodekse nustatyta tvarka patvirtina kompetentingos valstybės institucijos.  **IV. KITOS SĄLYGOS**  5. Sutartis gali būti pakeista arba nutraukta įstatymų, kitų teisės aktų arba Sutarties nustatyta tvarka.  6. Tarp šalių iškilę ginčai ir nesutarimai sprendžiami derybomis, o nepavykus susitarti – Lietuvos Respublikos įstatymų nustatyta tvarka.  **V. SUTARTIES GALIOJIMAS**  7. Sutartis įsigalioja nuo jos pasirašymo dienos ir galioja neterminuotai.  8. Aplinkos priežiūros įsipareigojimai pradedami vykdyti tik gavus rašytinį patvirtinimą apie parko įrengimą / įkūrimą.  9. Sutartis nutraukiama Šalims priėmus sprendimą dėl Sutarties nutraukimo ir susitarus dėl atsiskaitymo tvarkos už suteiktas paslaugas.  10. Sutartį galima keisti, papildyti arba nutraukti abiejų šalių rašytiniu susitarimu.  11. Ši Sutartis sudaroma dviem vienodą teisinę galią turinčiais egzemplioriais – po vieną kiekvienai šaliai.  **VI. ŠALIŲ REKVIZITAI IR PARAŠAI**   |  |  | | --- | --- | |  |  | |  |  | | Rokiškio rajono savivaldybė  Respublikos g. 94, LT-42136, Rokiškis  Įmonės kodas 188772248  Meras  Antanas Vagonis    (parašas)  A. V. | Obelių bendruomenės centras  Dariaus ir Girėno g. 6, Obeliai, Rokiškio r.  Juridinio asmens kodas 173744079  Bendruomenės centro valdybos pirmininkas  Vitalijus Jocys    (parašas)  A. V. | |  |  |   \_\_\_\_\_\_\_\_\_\_\_\_\_\_ |
|  |

Rokiškio rajono savivaldybės tarybai

**SPRENDIMO PROJEKTO**

**,,DĖL PRITARIMO OBELIŲ BENDRUOMENĖS CENTRO IR ROKIŠKIO RAJONO SAVIVALDYBĖS BENDRADARBIAVIMO SUTARČIAI”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šio sprendimo tikslas – pritarti, kad Rokiškio rajono savivaldybės meras pasirašytų bendradarbiavimo sutartį su Obelių bendruomenės centru.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos 2014 m. sausio 31 d. tarybos sprendimas TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“.

**Sprendimo projekto esmė.**

Pritarti, kad būtų pasirašyta Rokiškio rajono savivaldybės ir Obelių bendruomenės centro bendradarbiavimo sutartis. Bendradarbiavimas su Obelių bendruomenės centru vyksta nuo 2003 m., kuomet buvo vykdyti aplinkotvarkos projektai per Rokiškio VVG. Bendradarbiavimo sutartimi siekiama stiprinti bendradarbiavimą tarp socialinių partnerių.

Sklypus Obelių priemiesčio kaime Parko g. 11 ir Obelių mieste J. Zaukos g. 9A panaudos sutartimi valdo Rokiškio rajono savivaldybė.

Sklypų pagrindinė naudojimo paskirtis – kita, žemės sklypo naudojimo būdas – bendro naudojimo (miestų, miestelių ir kaimų ar savivaldybių bendro naudojimo) teritorijos skirtos bendram viešajam naudojimui, urbanizuotų teritorijų viešosioms erdvėms. Žemės sklypo plotai – 6,0892 ha ir 4,4881 ha.

**Galimos pasekmės, priėmus siūlomą tarybos sprendimo projektą:**

**teigiamos** – stiprinamas bendradarbiavimas tarp socialinių partnerių;

**neigiamos** – nėra.

**Finansavimo šaltiniai ir lėšų poreikis**.

Lėšų poreikis nenumatomas.

**Kokia sprendimo nauda Rokiškio rajono gyventojams.**

Pritarus bendradarbiavimo sutarčiai bus skatinami piliečiai aktyviai dalyvauti bendruomeninėje veikloje, tvarkyti kraštovaizdį.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Seniūno pavaduotoja Aldona Žėkienė